OFIZIO LABURRA

Jose Ignazio Arana

AMA BIRJIÑA
GUZIZ GARBI
KONZEPZIOKOAREN
OFIZIO LABURRA
LATIÑEZKO ITZ NEURTUETATIK
EUSKERAZKO ZORZIKOETARA
ITZULIA

ERROMAN
PROPAGANDAKO MOLDIZTEGIAN
1872 garren urtean

BEDEINKATUA IZAN DEDILLA
BIRJIÑAREN SORTZE TXIT SANTU
ETA MANTXA GABEA
(100 urteko induljenziak)

ITZ-AURREA

	Eskritura Santuko itz eta esaera txit egoki ezarriakiñ anziña latiñez egindako ofiziotxo au egunero Beato Alonso Rodrigez Jesusen Konpañiakoak debozio gozo ta irazakiz esan oi zuen: eta Ama Birjiñak berak agindurik, bere bizitzak dionez, or-emen ta inguru guzietan alegiñez zabaldu zuen. Geroagoan Europako
itzkuntza askotan onen izenarekin argitaratu zan; batez ere oniritsi zuenetik Aita Santu Paulo bost-garrenak 1615-en urtean, emanik ondo errezatu edo kantatzen dutenentzat 100 eguneko barkazio edo induljenziyak. Gaur ordea geroz emanakiñ 700 egunetarañokoak gutxienaz aldi bakoitzean, diotenez, irabazi leizke.
	Are maitagarriagoa egiten zagu oraiñ egintzatxo au, mundu guziak Fedekotzat sinistu bear duen ezkeroz bere gaya, zeña dan Ama Birjiñaren aurren izatearen ezkutapen edo misterio zoragarriya.
	Beiñ betiko itzegin zuen Jainko-orde gure Aita guziz Santo Pio bederatzigarrenak, mundu guziko Apaiz-nagusiz eta eziñ esan-al jendez inguratua Erroman arkitzen zala Abenduaren 8-an 1854-garren urtean; esanaz «Jesu Kristo gure Jaunaren, San Pedro ta San Pablo Apostolo doatsuen eta Gere eskubidez; adierazten, aitortzen, eta erabakitzen degu ezik, Maria Birjiña guziz doatsua bere aurrenengo izate ber-berean, Jainko guzialtsuaren grazia ta pribilejio espezialez, gizonen Salbatzalle Jesukristoren merezimenduak ikusirik, jatorrizko bekatu-kutsu guzitik oso libre leendanez gordean izan zala dion erakutsikizuna, Jaungoikuak agertua dala eta orrenbestez Kristau leyal guziakgandik sendo ta iraunkiro sinistua izan bear dana».
	Ai Euskaldunen biyotz ederretan (batez ere gazteenetan) sorturik, jayo, azi, loretu eta iraungo balu debozio eder onek: eta berso zakar gaiztakerizkoak utzirik, zortzikoen soñu
egokienetan Ama Birjiña txit doatsu bekatuaren akatzik ere bagea ta gizon eta Aingeruen maitagarria alabatuko balute beti baztar guzietan!...

GOIZ-ORDUAK EDO 
MAITIÑAK ETA LAUDEAK

Ea! Kantaitzazute
Españ da biyozak,
Birjiñ doatzuaren
Honra ta alabantzak.

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur munduko Jabe
Zeruko Erregiña,
Agur Goizeko izarra,
Birjiñen Birjiña.
Agur graziz betea
Jainkozko argi piña
Egizu mundutarren
Aldez alegiña.

Jaunak autu zinduzen
Betiko-eratik,
Jainko Seme bakarren
Amatzat arturik,
Zeiñgatik lur, itxaso,
Ta aizeak sorturik
Edertu zaitu Adanen
Bekatu bagerik.
	Amen.

V. Leendanez autatarik
Jainkoak gorde du;
R. Ta bere Jauregiyan,
Bizitzera artu du.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

PRIMA - LENENGO ORDUAK

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur Birjiñ jakintsu
Etxe Jainkozkoa
Maiz ta zazpi pillarez
Apaindutakoa
Bekatu gaitz guzitik
Zu gordetakoa.
Ta amak jayo baño len
Dontsututakoa.

Zu bizien Ama ta
Santuen Atea
Jakoben izar berri
Ta Aingeruen Jabea.
Izugarria etsayei
Gerrari-taldea,
Izan zaite Kristauen
Kaya ta estalpea.
	Alabiz.

V. Sortu zuan Jainkoak
Graziaz betea:
R. Egin du gauza danen
Gaiñ bera azaltzea.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

TERZIA - IRUGARREN ORDUAK

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur Noeren kutxa
Salomon-jargoya
Pakezko uztargi ederra,
Moisez-en sasiya.
Usgozeill-loreduna,
Jedeon-nar zuriya
Jainkoaren Ate-itxi, ta
Sanson-en eztiya.

Aiñ Seme Jainkozkoari
Zegokion ongi
Leendanez gorde Ebaren
Jatorri-gaitzeti,
Beretzat artu zuen
Ama, eta ez utzi
Pekatu baten ere
Mendean berari.
	Alabiz.

V. Zeruen goyenean
Ni bizitzen nago
R. Eta nere jargoya
Odeyez gaiñ dago.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

SEXTA - SEI-ORDUAK

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur Birjiria-Ama Eliz
Irutasungoa,
Aingeruen poza, ta
Gela garbiroa;
Tristeen atsegiña
Baratz gozoroa,
Supritzall palma, Zedro
Kastidadezkoa.

Zera lur bedeinkatu
Apaiz-erriena,
Santa ta jatorrizko
Gaitzik etzuena.
Jainkoaren Uri, ta Ate
Egiterarena,
Birjiñ paregabea!
Zera doaitsuena.
	Alabiz.

V. Nola lirio ederra
Aranza tartean
R. Ala nere maitea
Alabaen artean.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

NONA - BEDERATZI ORDUAK

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur, Erri gordetzaill,
Ta Torre irmotua,
Dabid-en eskutuz, ta
Armaz apaindua.
Pisturikan sortzeran
Amodio-sua,
Garaitu dezu ordutik
Dragoi indarsua.

O emakume portitz
Ta Judit ermea,
Dabid berotu zuen
Abigail gaztea!
Rakel-en Seme bat zan
Ejiptoen jabea
Mariarena Mundu
Salbatutzallea.
	Alabiz.

V. Guziro ederra zera,
O Nere Maitea!
R. Zu jatorri-mantxarik
Beñere gabea.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

VISPERAS - ARTSALDE-ORDUAK

V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur, o Erlojua!
Nun dan atzeratzen
Eguzkiya amar mallaz:
Jainkoa da gizontzen,
Gizona asi deiñ betik
Zeruronz goitutzen.
Aingeruez beerago
Jauna da jetxitzen.

Dago euzki orren argiz
Distiatzen Maria,
Ta arkitzen da sorreran
Nola egun sentia.
Lirioa arantza artean
Iltzeko Dragoia;
Gabaz dabiltzanentzat
Ederra illargia.
	Alabiz.

V. Atera nuen argi bat
Itzaltzen ez dana.
R. Lañoz bezela nuen
Estaldu lur dana.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

COMPLETAS - AZKEN-ORDUAK

V. Bigun bedi, Ama, guri
Jesus, zu bitartez.
R. Ta aserrea ken beza
Gugandi leendanez,
V. Atoz nere laguntzan
Birjiña Zerutik,
R. Alegiñez ni gorde
Etsayen eskutik.
Gloria Aitari ta
Gloria Semeari
Gloria betikoeran
Megope Santoari.

	Kantaera

Agur, Birjiñ loredun,
Ta Ama ederra txitez,
Erregiñ biyotz-bera
Koroitua izarrez.
Garbi ta tatxa gabe
Aingeruen gañez,
Erregeen eskubiyan
Zaude urrezko soñez.

Zugati, graziazko Ama,
Poz emaill maitea,
Itxas-izar argiya,
Oi Salbatzallea,
Erien osasuna, ta
Zeruko atea.
Ikus deigula Jesus
Santuen Erregea.
	Amen.

V. Olibo leun dirudi
Zure izen Mariyak
R. Sutu bitza gizonak
Zu maitatu nayak.
V. Adi zazu Maria
Gaur nere eskaria:
R. Ta nere deadar dana
Bijoa Zugana.

Otoitza

	Santa Maria, Zeruetako Erregiña, Jesukristo gure Jaunaren Ama, eta Munduaren Jabea, iñor ere bakar-utzi eta gaizki begiratzen ez dezuna: begira idazu, Andrea, biguñkiro begi maitatsuaz, eta iritxi egidazu zure Seme maiteagandik nere bekatu guzien barkazioa; nik oraiñ zere Sortze edo Konzepzio doatzu ta guziz garbia zentsu gozoroaz pozalditzen dedan ezkero: artu dezadan gero betiko doatsutasunezko saria, au ematen dirala Birjiña gelditurik aur egiñ zenduenak berak, Jesukristo gure Jaunak, zeñak bizi ta erreiñatzen du Aitarekin eta Espiritu Santuarekin batean, Irutasun osoan, Jaungoikoa, eunkida guzien eunkietan. Amen.

V. Adi zazu Maria
Gaur nere eskaria
R. Ta nere deadar dana
Bijoa Zugana.
V. Ongi-esan deiogun
Jaungoiko Jaunari
R. Emanikan ezkerrak
Millaka berari.
V. Ta Fededun animak
Zeruko pozean
R. Jaungoikoaren errukiz
Beude pake onean.
	Alabiz.

	Ezkeintza

Humill dizugu eskeintzen
O Birjiña ongilla!
Oraiñ esan dizugun
Alabantza pilla:
Bizitzan lagundurik
Atoz gure billa
Eriotzan, Mariya:
Ala izan dedilla.

OTZULIA EDO ANTIFONA

	Au da Zigorra, zeñean etzan metondorik, ez geroagoko kulparen azalik.

V. Zere sortzaran, Birjiña,
Orban gabea izan ziñan.
R. Erregutu egiozu gugatik
Aitari, zeñaren Semen
mundura-eman zenduen.

	Eskaera

	O Jaungoikua! Zere Semearentzat, Birjiñaren Sortze mantxa gabekoaren bidez, bizileku egokiya prestatu zenduana: erregutzen dizugu ezik, nola hura bere Semearen eriyotza aurrez ikusita, bekatu kutsu guzi-guzitik leendanez gorde zenduen, ala ere gu oso garbiyak zedorrengana iritxitzea eman deiguzula: Jesu Kristo gure Jauna beragatik, zeña zurekiñ da Espiritu Santuarekiñ bizi da, ta erreiñatzen du eunkida guzien eunkidaetan. Ala izan dedilla.

Bedeinka bedi zure garbiera
Betikoera guzian
Bada alaitzen da Jaungoikoa bera
Aiñ edertasun andian.
Zeruko Erregiñ paregabea
Birjiña guzien lorea!
Gaurtik dizkitzut nik zuri eskeintzen
Bizitza, biyotz ta anima;
Begira errukiz, ez utzi ni arren
O nere Ama txit maitea!

MARIA TXIT SANTARI
ORAZIOA

	Oroitu zaitez, o Maria Birjiña txit beraa, laguntza eske eta sokorru billa Zugana joan diranetatik iñor Zuk utzia izandu danik, egundaño etzala aditu izandu. Konfianza onekin alaiturik Zuganatzen naiz ni ere, o Birjiñen Ama Birjiña, eta nere pekatuen pixupean lantuak emanaz, benturatzen naiz jartzen zure begi beneragarrien aurrean. O Jaungoikoaren Ama! ez itzatzu arren despreziatu nere erreguak, ezpada biotz onez aditu eta ar itzatzu. Ala izan dedilla.

	Aita Santu Pio IX garrenak eman zituen 300 eguneko induljenziak, orazio au debozioz errezatzen dan aldi bakoitzagatik.

A. M. D. G.

Iturria: Ama Virgiña guziz garbi concepciocoaren oficio laburra latiñezco itz neurtuetatic eusquerazco zorzicoetara itzulia, Propagandako Moldiztegia, 1872.